CELEX: C2006/022/32
Language: hu
Date: 2006-01-28 00:00:00
Title: T-404/05. sz. ügy:  2005. november 9-én  benyújtott kereset – Görög Köztársaság kontra Bizottság

28.1.2006   
            
            
               HU
            
            
               Az Európai Unió Hivatalos Lapja
            
            
               C 22/17
            
         2005. november 9-én benyújtott kereset – Görög Köztársaság kontra Bizottság
   (T-404/05. sz. ügy)
   (2006/C 22/32)
   Az eljárás nyelve: görög
   Felek
   
      Felperesek: Görög Köztársaság (képviselők: Nikolaos Korogiannakis, Nikolaos Keramidas, segítőjük: Maria Tassopoulou)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg az 1996. május 24-i C(96) 1356 bizottsági határozat alapján a Kohéziós Alapból a 95/09/65/040. sz. projekthez („Új athéni nemzetközi repülőtér Spatában”) nyújtott pénzügyi támogatás csökkentéséről szóló, 2005. szeptember 1-i C(2005) 3243 bizottsági határozatot;
            
         
               —
            
            
               kötelezze a Bizottságot a Görög Köztársaság által kifizetett, a támogatás csökkentésének megfelelő, törvényes kamatokkal növelt összeg visszafizetésére;
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek
   A megtámadott határozatban a Bizottság általa jogosulatlanul kifizetettnek minősített 12 781 410 euró összeg visszafizetését kéri, arra hivatkozva, hogy számos szabálytalanság történt a Kohéziós Alapnak az „Új athéni nemzetközi repülőtér Spatában” elnevezésű projektben való pénzügyi hozzájárulása tekintetében.
   A Görög Köztársaság elsődlegesen a határozat megsemmisítését kéri, és elsődlegesen azt állítja, hogy a megtámadott határozat elfogadására nem az 1386/2002 rendelet 18. cikkének (3) bekezdésében és az 1164/1994 rendelet 2. mellékletének H. cikkében rögzített határidőn belül került sor.
   Másodlagosan a Görög Köztársaság vitatja a Bizottság azon értékelését, amely szerint nem vették figyelembe a légi közlekedéshez szükséges felszerelés 48 000 000 eurónyi összegét. A felperes azt állítja továbbá, hogy a 2 %-os kiigazítás alkalmazásával az előírt reklámintézkedések betartásának tekintetében vélelmezett hiányosságok vonatkozásában a Bizottság jogtalanul alkalmazta visszaható hatállyal 455/96. sz. határozatát a szóban forgó projektre, amely, mivel előbbi, mint a határozat, nem tartozik annak hatálya alá. A Görög Köztársaság végül azt állítja, hogy a szóban forgó kiigazítás ellentmond az arányosság elvének, továbbá jogellenesnek és indokolatlannak minősül.